Sacharidy – Cukry
Cieľ, zameranie aktivity: Dôkaz jednoduchých cukrov v mede a ovocí a zložitých cukrov v škrobovom roztoku
Vyučovací predmet: Chémia, 9. ročník, Prírodné látky – sacharidy

Pomôcky: 2 kadičky, 5 skúmavky, 3 zátky na skúmavku (nemusia byť), držiak na skúmavku, stojan na skúmavky, pipety (kvapkadlá), kahan, zápalky, odmerný valec, nôž,

Chemikálie: roztok medu (1 lyžička medu v 100 ml vody), pomaranč, roztok hydroxidu sodného (10%), roztok síranu meďnatého (5%), voda, , roztok škrobu, roztok jódu (Lugolov roztok – 5 g jódu, 10 g jodidu draselného a 85 ml vody)  
Príprava:

Cukry sú v našej potrave najmä dôležitým zdrojom energie. 

Podľa zložitosti ich triedime na: 

· Jednoduché (glukóza – hroznový cukor, fruktóza – ovocný cukor)

· Zložité (sacharóza – repný cukor, škrob, glykogén)

Jednoduché cukry (glukóza, fruktóza) sú pre nás okamžitým zdrojom energie – vhodné podať vtedy, ak momentálne potrebujeme energiu

Zo zložitých cukrov (škrob) sa energia uvoľňuje postupne dlhší čas – vhodné prijať napríklad ako súčasť raňajok, kedy sa nám uvoľňuje energia postupne celé dopoludnie.

Žiaci sú vopred oboznámení s teoretickými poznatkami o cukroch a aj s priebehom dôkazových reakcií.
Dôkaz jednoduchých cukrov: skúmaný roztok cukru (3ml) zmiešame s roztokom NaOH (3ml) a roztokom CuSO4 reakčnú zmes zahrejeme – ak sú prítomné jednoduché cukry – modrá zmes sa prefarbí na tehlovočerveno. Pri zložitých cukroch sa sfarbenie nezmení.
Postup / realizácia:

Žiaci sú rozdelení do pracovných skupín. Každá skupina si prevezme pomôcky, chemikálie a skúmané roztoky, ktoré si vopred pripravili.
Dôkaz jednoduchých cukrov – postup:

· Do skúmavky odmerajte 3 ml roztoku medu, pridajte 3 ml roztoku NaOH a 1 ml roztoku CuSO4. Skúmavku uzatvorte, premiešajte. Zátku vyberte a zahrievajte.
· Z pomaranča vytlačte šťavu do kadičky a rozrieďte ju rovnakým množstvom vody. Ďalej postupujte podobne ako s roztokom medu.

· Na porovnanie urobte slepý pokus. Namiesto vzorky použite vodu.
Dôkaz zložitých cukrov – škrobu – postup:

· Do skúmavky odmerajte 3 ml škrobového roztoku a pridajte 3 – 4 kvapky Lugolovho roztoku.
· Na porovnanie urobte slepý pokus. Namiesto vzorky použite vodu.

Po ukončení dôkazových reakcií, žiaci doplnia svoje pozorovania do zápisu z laboratórnej práce. 
Zhrnutie:

Z nasledujúcich činností si zapamätáme, že ovocie a med sú pre nás cenným zdrojom jednoduchých cukrov – zdrojom okamžitej energie. 

Potraviny bohaté na škrob (zemiaky, pečivo, ryža) sú cenné, najmä ako zdroj postupne sa uvoľňujúcej energie (dlhodobo pôsobiacej).

Prílohy:
Laboratórna práca 

Meno: ____________________________________________________trieda:______

Sacharidy

Úloha č. 1:

Dokážte glukózu a fruktózu v mede a v ovocí
Pomôcky: 
kadička, 3 skúmavky, 3 zátky na skúmavku, držiak na skúmavku, stojan na skúmavky, pipety (kvapkadlá), kahan, zápalky, odmerný valec, nôž

Chemikálie: roztok medu (1 lyžička medu v 100 ml vody), pomaranč,  


roztok hydroxidu sodného (10%), roztok síranu meďnatého (5%), voda

Postup:



· Do skúmavky odmerajte 3 ml roztoku medu, pridajte 3 ml roztoku NaOH a 1 ml roztoku CuSO4. Skúmavku uzatvorte, premiešajte. Zátku vyberte a zahrievajte

· Z pomaranča vytlačte šťavu do kadičky a rozrieďte ju rovnakým množstvom vody. Ďalej postupujte podobne ako s roztokom medu.

· Na porovnanie urobte slepý pokus. Namiesto vzorky použite vodu.

Pozorovanie:
Čo ste pozorovali v prvej skúmavke po zahrievaní obsahu?



Čo ste pozorovali v druhej skúmavke po zahriatí?



Opíšte zmeny, ku ktorým došlo pri slepom pokuse?

Záver: 


Roztokmi CuSO4 a NaOH sme v mede a v pomaranči dokázali.....
Úloha č. 2:

Dokážte škrob v  roztoku škrobu
Pomôcky: 
kadička, 2 skúmavky, stojan na skúmavky, pipety (kvapkadlá), lyžička, kahan, zápalky, nôž

Chemikálie: roztok škrobu, roztok jódu (Lugolov roztok – 5 g jódu, 10 g jodidu draselného a 85 ml vody)  

Postup:



· Do skúmavky dajte 3ml roztoku škrobu. Do obidvoch pridajte 3 – 4 kvapky Lugolovho roztoku.

· Na porovnanie urobte slepý pokus. Namiesto vzorky použite vodu.

Pozorovanie:
Opíšte farebné zmeny v skúmavke  roztokom škrobu
Záver: 

Roztokom jódu sme v škrobovom roztoku dokázali...

